Ét af formålene med Elderlearn er, at det skal være med til at skabe ekstra indhold i de ældres hverdag. Men for Ruth handler det om, at hun gerne vil hjælpe. - Jeg har masser af venner, så jeg gør ikke det her, fordi jeg keder mig, siger Ruth. - Men du får altid noget ud af at mødes med andre mennesker, også fra andre kulturer, og af i det hele taget at være menneskelig. - Jeg er rigtig glad for Ruth, og det er spændende at lære hendes kultur og historie at kende. Jeg er meget glad for at have mødt hende, siger Mahmoud.